CELEX: 62006CA0437
Language: da
Date: 2008-03-13 00:00:00
Title: Sag C-437/06: Domstolens dom (Fjerde Afdeling) af 13. marts 2008 — Securenta Göttinger Immobilienanlagen und Vermögensmanagement AG mod Finanzamt Göttingen (anmodning om præjudiciel afgørelse fra Niedersächsisches Finanzgericht — Tyskland) (Sjette momsdirektiv — afgiftspligtig person, der samtidig udøver økonomisk, afgiftspligtig eller afgiftsfritaget, virksomhed og ikke-økonomisk virksomhed — ret til fradrag af indgående moms — udgifter forbundet med udstedelsen af aktier og særlige passive kapitalandele — opdeling af den indgående moms efter virksomhedens økonomiske karakter — beregning af pro rata-satsen for fradraget)

9.5.2008   
            
            
               DA
            
            
               Den Europæiske Unions Tidende
            
            
               C 116/7
            
         Domstolens dom (Fjerde Afdeling) af 13. marts 2008 — Securenta Göttinger Immobilienanlagen und Vermögensmanagement AG mod Finanzamt Göttingen (anmodning om præjudiciel afgørelse fra Niedersächsisches Finanzgericht — Tyskland)
   (Sag C-437/06) (1)
   
   (Sjette momsdirektiv - afgiftspligtig person, der samtidig udøver økonomisk, afgiftspligtig eller afgiftsfritaget, virksomhed og ikke-økonomisk virksomhed - ret til fradrag af indgående moms - udgifter forbundet med udstedelsen af aktier og særlige passive kapitalandele - opdeling af den indgående moms efter virksomhedens økonomiske karakter - beregning af pro rata-satsen for fradraget)
   (2008/C 116/11)
   Processprog: tysk
   Den forelæggende ret
   Niedersächsisches Finanzgericht
   Parter i hovedsagen
   
      Sagsøger: Securenta Göttinger Immobilienanlagen und Vermögensmanagement AG
   
      Sagsøgt: Finanzamt Göttingen
   Sagens genstand
   Anmodning om præjudiciel afgørelse — Niedersächsische Finanzgericht — fortolkning af artikel 2, stk. 1, og artikel 17, stk. 5, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) — aktieselskabs udstedelse af aktier og passive kapitalandele i forbindelse med en kapitaludvidelse — tjenesteydelse præsteret mod vederlag som omhandlet i direktivets artikel 2, nr. 1 — fradragsret for merværdiafgift betinget af direkte og umiddelbar tilknytning til den afgiftspligtiges erhvervsvirksomhed — delvis fradragsret som omhandlet i direktivets artikel 17, stk. 5
   Konklusion
   
               1)
            
            
               Når en afgiftspligtig person samtidig udøver økonomisk, afgiftspligtig eller afgiftsfritaget, virksomhed og ikke-økonomisk virksomhed, som ikke er omfattet af anvendelsesområdet for Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, kan der kun foretages fradrag af moms, der er blevet pålagt udgifter forbundet med udstedelsen af aktier og særlige passive kapitalandele, i det omfang disse udgifter kan henføres til den afgiftspligtige persons økonomiske virksomhed i den forstand, hvori dette udtryk er anvendt i dette direktivs artikel 2, nr. 1.
            
         
               2)
            
            
               Fastsættelsen af metoder og kriterier med henblik på fordelingen af indgående moms mellem økonomisk virksomhed og ikke-økonomisk virksomhed, jf. sjette direktiv 77/388, henhører under medlemsstaternes skønsbeføjelse, idet medlemsstaterne under udøvelsen af denne beføjelse skal tage hensyn til dette direktivs formål og opbygning og herved fastsætte en beregningsmetode, som objektivt afspejler, hvilken del af de forudgående udgifter der reelt skal henføres til hver af disse to former for virksomhed.
            
         
      (1)  EUT C 326 af 30.12.2006.